CELEX: 32020R1481
Language: el
Date: 2020-10-14 00:00:00
Title: Εκτελεστικός κανονισμός (ΕΕ) 2020/1481 του Συμβουλίου της 14ης Οκτωβρίου 2020 για την εφαρμογή του άρθρου 21 παράγραφος 2 του κανονισμού (ΕΕ) 2016/44 σχετικά με περιοριστικά μέτρα λόγω της κατάστασης στη Λιβύη

15.10.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 341/7
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1481 ΤΟΥ ΣΥΜΒΟΥΛΙΟΥ
         της 14ης Οκτωβρίου 2020
         για την εφαρμογή του άρθρου 21 παράγραφος 2 του κανονισμού (ΕΕ) 2016/44 σχετικά με περιοριστικά μέτρα λόγω της κατάστασης στη Λιβύη
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/44 του Συμβουλίου, της 18ης Ιανουαρίου 2016, σχετικά με περιοριστικά μέτρα λόγω της κατάστασης στη Λιβύη και για την κατάργηση του κανονισμού (EE) αριθ. 204/2011 (1), και ιδίως το άρθρο 21 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 18 Ιανουαρίου 2016, το Συμβούλιο εξέδωσε τον κανονισμό (ΕΕ) 2016/44.
                  
               
                     (2)
                  
                  
                     Στις 12 Μαΐου 2020, ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας εξέδωσε δήλωση εξ ονόματος της Ένωσης, στην οποία αναφέρεται ότι η Ένωση παραμένει αποφασισμένη να εξασφαλίσει τον πλήρη σεβασμό του εμπάργκο όπλων του ΟΗΕ στη Λιβύη. Τονίζεται επίσης ότι πρέπει να καταβληθεί κάθε δυνατή προσπάθεια για την πλήρη και αποτελεσματική εφαρμογή των σχετικών αποφάσεων του Συμβουλίου Ασφαλείας του ΟΗΕ, μεταξύ άλλων όσον αφορά τα χερσαία και τα εναέρια σύνορα με τη Λιβύη.
                  
               
                     (3)
                  
                  
                     Στις 21 Σεπτεμβρίου 2020, το Συμβούλιο εξέδωσε τον εκτελεστικό κανονισμό (ΕΕ) 2020/1309 (2), με τον οποίο καταχωρίστηκαν τρεις οντότητες που εμπλέκονται στην παραβίαση του εμπάργκο όπλων του ΟΗΕ.
                  
               
                     (4)
                  
                  
                     Το Συμβούλιο εξακολουθεί να ανησυχεί σοβαρά για την κατάσταση στη Λιβύη και ιδίως για τις πράξεις που απειλούν την ειρήνη, την ασφάλεια ή τη σταθερότητα της χώρας, συμπεριλαμβανομένων των παραβιάσεων του εμπάργκο όπλων του ΟΗΕ.
                  
               
                     (5)
                  
                  
                     Στο εν λόγω πλαίσιο, ένα πρόσωπο εμπλεκόμενο σε τέτοιες πράξεις θα πρέπει να προστεθεί στον κατάλογο των φυσικών και νομικών προσώπων, οντοτήτων και φορέων που υπόκεινται σε περιοριστικά μέτρα, ως έχει στο παράρτημα III του κανονισμού (ΕΕ) 2016/44.
                  
               
                     (6)
                  
                  
                     Το παράρτημα III του κανονισμού (ΕΕ) 2016/44 θα πρέπει, συνεπώς, να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα III του κανονισμού (ΕΕ) 2016/44 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 14 Οκτωβρίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  ΕΕ L 12 της 19.1.2016, σ. 1.
         
            (2)  Εκτελεστικός κανονισμός (ΕΕ) 2020/1309 του Συμβουλίου της 21ης Σεπτεμβρίου 2020 για την εφαρμογή του άρθρου 21 παράγραφος 2 του κανονισμού (ΕΕ) 2016/44 σχετικά με περιοριστικά μέτρα λόγω της κατάστασης στη Λιβύη (ΕΕ L 305 I της 21.9.2020, σ. 1).
      
      
         
            ΠΑΡΑΡΤΗΜΑ
            Στο παράρτημα ΙII του κανονισμού (ΕΕ) 2016/44, προστίθεται η ακόλουθη καταχώριση υπό τον τίτλο ‘Α. Πρόσωπα’:
            
               
                            
                        
                        
                           Ονοματεπώνυμο
                        
                        
                           Αναγνωριστικά στοιχεία
                        
                        
                           Λόγοι
                        
                        
                           Ημερομηνία καταχώρισης
                        
                     
                           ‘22.
                        
                        
                           Yevgeniy Viktorovich PRIGOZHIN
                           (Евгений Викторович Пригожин)
                        
                        
                           Ημερομηνία γέννησης: 1 Ιουνίου 1961
                           Τόπος γέννησης: Λένινγκραντ (Αγία Πετρούπολη)
                           Ιθαγένεια: Ρωσική
                           Φύλο: άρρεν
                        
                        
                           Ο Yevgeniy Viktorovich Prigozhin είναι Ρώσος επιχειρηματίας ο οποίος διατηρεί στενές σχέσεις, μεταξύ άλλων και οικονομικές, με την ιδιωτική στρατιωτική εταιρεία Wagner Group.
                           Κατ’ αυτόν τον τρόπο, ο Prigozhin ασχολείται με την παροχή υποστήριξης στις δραστηριότητες της Wagner Group στη Λιβύη, οι οποίες απειλούν την ειρήνη, τη σταθερότητα και την ασφάλεια της χώρας.
                           Ειδικότερα η Wagner Group εμπλέκεται κατ’ εξακολούθηση σε πλειάδα παραβιάσεων του εμπάργκο όπλων στη Λιβύη, το οποίο έχει επιβληθεί με την απόφαση 1970 (2011) του ΣΑΗΕ και μεταφερθεί στο άρθρο 1 της απόφασης (ΚΕΠΠΑ) 2015/1333, μεταξύ άλλων στην παράδοση όπλων και στην ανάπτυξη μισθοφόρων στη Λιβύη, για την υποστήριξη του Εθνικού Στρατού της Λιβύης. Η Wagner Group έχει συμμετάσχει σε πολλές στρατιωτικές επιχειρήσεις κατά της υποστηριζόμενης από τα Ηνωμένα Έθνη κυβέρνησης εθνικής συμφωνίας και έχει συντελέσει στην αποδόμηση της σταθερότητας στη Λιβύη και στην υπονόμευση της ειρηνευτικής διαδικασίας.’
                        
                        
                           15.10.2020